Podpora Radiu Študent

Na Fakulteti za matematiko in fiziko smo bili presenečeni ob novici, da naj bi Radio Študent ne bil več deležen finančne podpore s strani Študentske organizacije Slovenije. Radio Študent je ustanova posebnega družbenega pomena, ki med drugim tudi študentom naravoslovno-matematičnih ved omogoča usvajati veščine javnega komuniciranja ter spodbuja znanstveno radovednost in sposobnost razmišljanja z lastno glavo. Njegova znanstvena redakcija, ki jo aktivno sooblikujejo tudi študentje FMF, je v lanskem letu skoraj dnevno objavljala znanstvene prispevke: od znanstvenih novičk preko poglobljenih oddaj do intervjujev, interaktivnih oddaj ter seveda tudi oddaj o koronavirusni bolezni. Članica znanstvene redakcije Zarja Muršič, biologinja in kognitivna znanstvenica, je lani dobila tudi nagrado Društva novinarjev Slovenije.

Zato Fakulteta za matematiko in fiziko podpira nemoten nadaljnji obstoj medija Radio Študent.

prof. dr. Anton Ramšak

dekan UL FMF